אנגלרד חברה בוועדת ביניש העוסקת בחוק הבחירות, בוועדה המלווה את , ובוועדה הבוחנת של לשכת עורכי הדין.
חיים אישיים.
נשואה לאביתר אנגלרד, עורך הדין במגזר הפרטי ובנו של שופט בית המשפט העליון לשעבר יצחק אנגלרד, ואם לשלושה. היא גיסתו של השופט שמואל בורנשטיין מבית המשפט המחוזי מרכז.
Until Dawn
Until Dawn (בתרגום מילולי לעברית: עד השחר) הוא משחק אימה הישרדותית משנת 2015. הוא פותח על ידי והוצא לאור על ידי עבור פלייסטיישן 4.
עלילת המשחק עוקבת אחר שמונה פרוטגוניסטים שצריכים לשרוד בזמן שהותם על הר בלאקווד עד שכוחות ההצלה יחלצו אותם בעלות השחר. המשחק כולל בתוכו מערכת בחירות שנקראת "אפקט הפרפר", בו השחקן מבצע בחירות אשר עשויות לשנות את כל הסיפור. כל הדמויות במשחק יכולות לחיות או למות, בהתאם לבחירות השחקן.
המשחק הוכרז ב-Gamescom בשנת 2012 ושוחרר באוגוסט 2015. למרות שהמשחק לא זכה לשיווק ופרסום רב מצד סוני, מכירות המשחק עלו על ציפיות החברה. המשחק קיבל ביקורות חיוביות מאוד מהמבקרים. בעקבות הביקורות החיוביות, החליטו להוציא משחקי המשך לסדרה. המשחק השני שיצא הוא לפלטפורמת המציאות המדומה, אשר נקרא " שיצא בשנת 2016. המשחק השלישי הוא " ויצא בשנת 2018.
משחקיות.
עד השחר הוא משחק וידאו עם קו עלילה עשיר בו השחקנים תופסים שליטה על כל אחד משמונת הצעירים שצריכים לשרוד את הלילה על הר בלאקווד. המשחק הוא שילוב של קטעים, חקירות וגילוי רמזים על ידי השחקנים השולטים בדמויות מגוף שלישי. השחקנים יכולים לאסוף פריטים, וכל מערכת המשחק עוקבת אחר כל הרמזים והסודות שהשחקנים גילו, במידה ואם השחקן לא גילה רמז מסוים, השחקן יראה את ההשלכות של זה ככל שהוא ממשיך לשחק.
המשחק כולל בתוכו את מערכת "אפקט הפרפר". בכל סצנה יש לשחקנים שתי אפשרויות ועליהם לבחור, בין אם אלה החלטות קטנות כמו לבחור מה היא החיה השנואה עליך לבין החלטות גדולות כמו להחליט על חייה של דמות אחרת. האפשרויות האלו עשויות לפתוח רצף אירועים חדש ולגרום לתוצאות בלתי צפויות. הבחירות האלו עשויות גם להשפיע על נימת הסיפור ועל היחסים בין הדמויות. כל שמונה הדמויות עלולת למות בסוף המשחק, בהתאם להחלטות השחקן. מקרי המוות של הדמויות הן חלק מהסיפור ובמצב של מוות, המשחק יסתגל אל השינוי וימשיך הלאה. הדרך היחידה לשנות את בחירות השחקן היא להתחיל את המשחק מחדש.
לפי היוצרים של המשחק, יש עשרות סופים ו-22 בחירות קריטיות שהשחקנים יכולים לבצע ולהשפיע על הסיפור. המשחק מחולק לעשרה פרקים. בין כל פרק יש הפסקה, בו הפסיכולוג (ד"ר היל) פונה ישירות אל השחקן. ד"ר היל מנתח את השחקן על פי הבחירות שביצע במהלך המשחק.
תקציר העלילה.
פרולוג.
המשחק מתחיל באירועים שקרו שנה לפני ציר הזמן הנוכחי. האחיות התאומות האנה ובת' ואחיהן ג'וש מזמינים את חבריהם למסיבה בבקתה השייכת למשפחתם על הר בלאקווד. במהלך החגיגות, האנה הופכת קורבן למתיחה אכזרית על ידי חבריה ורצה אל היער. אחותה התאומה של אנה, בת' רצה אחריה אל תוך היער ומוצאת אותה בוכה באמצע קרחת היער. האנה ובת' שומעות רעש מוזר, דמות מסתורית ומפחידה מתקרבת אליהן. הן מתחילות לברוח ומגיעות אל קצה הצוק של הר בלאקווד. האנה מחליקה ונופלת מקצה הצוק כשהיא אוחזת בידה של בת' ומפילה אותה איתה. בת' מצליחה להיאחז בענף ביד אחת ובידה השנייה היא מחזיקה את האנה. הדמות המסתורית מושיטה את ידה כדי לעזור להאנה ובת' אך הן נופלת אל מותן. לאחר זמן מה, המשטרה מחפשת את גופותיהן של האנה ובת' אך היא לא מוצאת אותן והן מוכרזות כנעדרות.
ציר הזמן הנוכחי.
שנה לאחר מכן, אחיהן של האנה ובת', ג'וש, מזמין את קבוצת החברים מהשנה שעברה אל הבקתה. למרות הטרגדיה שהתרחשה והמתיחות בין חברי הקבוצה, כל שבעת החברים נענים להצעה של ג'וש ומחליטים להגיע אל הבקתה. אל הבקתה מגיעים: סם, כריס, אשלי, אמילי, מאט, מייק וג'ס. כל חברי הקבוצה מגיעים אל הבקתה באמצעות הרכבל בנפרד או בזוגות. מאותו רגע, מה שמתחיל כלילה של חגיגות הופך ללילה של אימה.
הלילה מתחיל עם מייק וג'ס. הם הולכים לבקתת האירוח כדי להיות לבד וג'סיקה נחטפת על ידי יצור מוזר. מייק רודף אחרי ג'ס והיצור בניסיון להציל אותה (בהתאם לבחירות השחקן במהלך המרדף), מייק מוצא את ג'ס חיה או מתה, אך ג'ס נעלמת מהר מאוד כשהמעלית בה היא נמצאת נופלת במורד הפיר. מייק עוקב אחרי הזר שלדעתו הרג את ג'ס ומגיע אל סנטוריום נטוש, הוא חוקר ומגלה על תאונת כרייה שהתרחשה בשנת 1952, בה הכורים נלכדו בתוך המערה.
אשלי, כריס וג'וש מבצעים סיאנס עם לוח כדי לתקשר עם האחיות המתות, האנה ובת'. כשהכוס על הלוח זזה, ג'וש משוכנע שאשלי או כריס עובדים עליו, הוא נסער ומחליט לברוח מהחדר. כריס ואשלי מתחילים לחקור את הרמז שהרוח העבירה להם אך אדם במסכה שחורה תוקף אותם והם מאבדים הכרה. אשלי נחטפת וכריס, שהתעורר, עוקב אחריה ומוצא את ג'וש ואשלי במתקן עינויים בו הוא צריך להחליט את מי להרוג ואת מי להציל. בין אם כריס בוחר להציל את ג'וש או את אשלי, ג'וש תמיד נהרג במתקן העינויים. כריס ואשלי בורחים מהמקום.
לאחר שהקבוצה מבינה שיש רוצח על ההר, מאט ואמילי נוסעים אל תחנת הרכבל כדי להזעיק עזרה אך הם מגלים שהמפתחות חסרים. הם פונים אל מגדל הרדיו כדי להזעיק את שומרי ההרים, הקריאה נענתה אך המשיב מודיע להם כי העזרה לא תגיע עד עלות השחר בעקבות הסערה החזקה שמתחוללת על ההר. יצור מוזר מנסה להיכנס אל מגדל הרדיו אך הוא לא מצליח וגורם למבנה להתמוטט. לאחר התמוטטות המבנה, מאט מבין שאמילי בסכנה ונאלץ לבחור אם להציל חייה או להציל את חייו שלו. ללא קשר להחלטה של מאט, אמילי נופלת עם המגדל אל תוך המכרות. מאט בורח, נופל אל המכרות או נהרג על ידי היצור המוזר (על פי בחירות השחקן). אמילי שנפלה אל תוך המכרות, מחפשת דרך מוצא ומגלה שנפלה למקום בו האנה ובת' נפלו, כשהיא מוצאת את ראשה הכרות של בת'. בינתיים סם מתמודדת עם הפסיכופת ומנסה לברוח ממנו בעוד הוא רודף אחריה.
ככל שהלילה ממשיך, כך גם האירועים. הפסיכופת לוכד את כריס ואשלי ונותן לכריס את אפשרות הבחירה: להרוג את עצמו כדי להציל את אשלי או להרוג את אשלי ולהציל את עצמו. כריס בוחר ויורה באחד מהם אך באקדח אין כדורים אמיתיים והם מגלים שהוא מזויף. הפסיכופת מתגלה כג'וש, שזייף את מותו כדי לנקום בקבוצת החברים על מה שהם עשו להאנה ובת' בשנה הקודמת. מייק מתעמת איתו לגבי ג'סיקה אך ג'וש מכחיש שהרג את ג'סיקה. מייק וכריס תופסים את ג'וש וקושרים אותו בתוך בקתה אחרת. אמילי פוגשת במכרה את הזר, אחריו מייק עקב בהתחלה, הוא עוזר לה לברוח מהיצור שרודף אחריה. בבריחה אמילי יכולה לשרוד או למות (על פי בחירות השחקן).
כשחברי הקבוצה מגלים פרטים נוספים על העבר, הזר מחליט לדבר עם הקבוצה ומסביר להם שהוא מגן על ההר מפני יצורים הנקראים "וונדיגו". הזר מפרט על תאונת הכרייה שהתרחשה בשנת 1952 ומסביר כי במצב הזה כדי לשרוד הכורים אכלו את חבריהם. בעקבות הקניבליזם, הכורים הפכו ליצורי הוונדיגו. הזר מסביר כי הם לא יכולים לברוח יותר ועליהם להתמודד עם היצורים עד עלות השחר, רק אז הם יחזרו למערה ויפסיקו לרדוף אותם.
עם הגילוי, כריס והזר מחליטים להציל את ג'וש אך מגלים שהוא נעלם מהבקתה. זמן קצר לאחר מכן, הזר מת על ידי יצור וונדיגו. כריס חוזר בחזרה לבקתה הראשית או נהרג על ידי הוונדיגו (על פי בחירות השחקן). סם, מייק, אשלי ושאר השורדים בורחים למרתף הבקתה. מייק חוזר לסנטוריום בתקווה למצוא את ג'וש או את המפתחות לרכבל אך הוא נתקל בעשרות יצורי וונדיגו (הזר כלא אותם שם), מה שגורם לו להרוס את הסנטוריום כדי לברוח. בינתיים, סם מגלה מידע נוסף על יצורי הוונדיגו מתוך המחברת של הזר. בסופו של דבר, הם מוצאים את ג'וש במכרות, סובל מהזיות קשות. ג'וש נותן להם את המפתחות לרכבל והם מנסים למצוא דרך מוצא אך יצור וונדיגו עוצר בעדם. יצור הוונדיגו מתגלה כהאנה שנאלצה לאכול את גופתה של אחותה בת' על מנת לשרוד. בפני השחקן עומדות שני בחירות שמשפיעות על המשחק - אם ג'וש יזהה את האנה, היא תגרור אותו משם ותשאיר אותו חי, אם ג'וש לא יזהה את האנה, היא תהרוג אותו במקום.
סם, מייק ומי שנותר חי עד עכשיו, חוזרים אל הבקתה ומגלים שהם מוקפים ביצורי הוונדיגו, בניהם גם האנה. היצורים נלחמים בניהם לבין עצמם, מה שגורם לדליפת גז. השורדים מציתים את הגז עם ניצוץ חשמלי וזה גורם לפיצוץ. הפיצוץ הורג את כל יצורי הוונדיגו ועלול גם להרוג את השורדים שנותרו. בחוץ, השחר עולה ומגיעים מסוקי הצלה לקחת את השורדים ששרדו את הלילה.
בסוף המשחק, המשטרה עורכת ראיונות לשורדים שנותרו, שם הם מספרים את מה שעבר עליהם באותו הלילה. בעקבות הראיונות, שני שוטרים יכנסו אל המכרות כדי לחקור וימצאו שם את ג'וש רוכן מעל גופה ואוכל ממנה, מה שאומר שג'וש הפך לוונדיגו.
יונדאי I10
נפת לומונוסוב (מוסקבה)
נפת קראסנוסלסקי (מוסקבה)
נפת צאריצינו (מוסקבה)
אספירנתיים
אספירנה ברקודה
זה התחיל בנאפולי
זה התחיל בנאפולי (באנגלית: It Started in Naples) הוא סרט קולנוע אמריקאי מסוגת קומדיה רומנטית משנת 1960 בבימויו של מלוויל שייבלסון, עם סופיה לורן, קלארק גייבל, ויטוריו דה סיקה והילד השחקן קרלו אנג'לוטי ("מריאטו") בתפקידים הראשיים.
זה הסרט האחרון של קלארק גייבל שיצא לאקרנים עוד בחייו. סרטו האחרון, יוצאי הדופן, הוקרן לאחר מותו.
הסרט צולם ברובו בקפרי ומקצתו בנאפולי. הסרט מתאר קשר רומנטי בין עורך דין אמריקאי מבוגר ומבוסס ואישה איטלקית צעירה המתפרנסת מהופעות במועדונים. גייבל היה אז בן 59 ולורן בת 26.
הסרט היה מועמד לפרס אוסקר לעיצוב ההפקה הטוב ביותר.